**D I S P O Z I Ț I A**

**nr. 431 din 8 mai 2023**

**privind constituirea grupului de lucru pentru a efectua analiza posturilor aferente funcțiilor publice din cadrul aparatului de specialitate al**

**Consiliului Județean Cluj**

Preşedintele Consiliului Judeţean Cluj,

Având în vedere referatul Direcţiei Generale Buget-Finanţe, Resurse Umane nr. 18790/04.05.2023privind constituirea grupului de lucru pentru a efectua analiza posturilor aferente funcțiilor publice din cadrul aparatului de specialitate al Consiliului Județean Cluj;

În conformitate cu prevederile:

* art. 190 alin. (3) și alin. (4), art. 191 alin. (1) lit. a) şi alin. (2) lit. b), art. 367, art. 369 lit. b), art. 467, art. 597 alin. (1) lit. d), Capitolul IV din Anexa nr. 8 la Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e :**

**Art.1.** (1)Pentru a efectua analiza posturilor aferente funcţiilor publice din cadrul aparatului de specialitate al Consiliului Județean Cluj, se constituie unui grup de lucru format din:

1. Gaci Simona, secretar general al județului;
2. Șchiop Cristina, director general Direcția Generală Buget-Finanțe, Resurse Umane;
3. Salanță Claudiu, arhitect șef Direcția Urbanism și Amenajarea Teritoriului;
4. Iliescu Ștefan-Eduard, director executiv Direcția Juridică;
5. Rațiu Mariana, director executiv Direcția Dezvoltare și Investiții;
6. Hîncu Liviu-Emil, director executiv Direcția de Administrare a Domeniului Public și Privat al Județului Cluj;
7. Cîineanu Alina-Ligia, director executiv Direcția Administrație și Relații Publice;
8. Cotârlă Călin, șef serviciu Serviciul Corp Control Președinte, Control Intern Managerial;
9. Pop Alexandru-Daniel, șef serviciu Serviciul Audit Intern;
10. Mocan Corina-Dana, șef serviciu Serviciul Resurse Umane;
11. Rusnac Adriana, consilier Serviciul Resurse Umane;
12. Man Simona, consilier Serviciul Resurse Umane;
13. Tămaș Camelia, consilier Serviciul Resurse Umane.

(2) Procesul de elaborare și avizare a cadrelor de competențe se realizează conform Metodologiei de analiză a posturilor pentru funcţiile publice stabilite în autorități și instituții publice centrale, teritoriale și locale elaborată, de către ANFP care poate fi găsită la adresa: https://www.anfp.gov.ro/continut/Metodologii.

**Art. 2.** Membri grupului de lucru desfășoară următoarele activități:

1. Se reunește în vederea identificării modalității optime de lucru și alegerea tipului de analiză dintre cele prevăzute la art. 27 alin. (1) lit. a) din Anexa nr. 8 la OUG nr. 57/2019;
2. După primirea formularelor de analiză, grupul de lucru se reunește în vederea completării formularelor descriptive ale competențelor specifice, a raportului de analiză a posturilor și a documentului de aprobare a competențelor generale și specifice de către conducătorul autorității sau instituției publice;
3. Grupul de lucru este responsabil de identificarea în mod unitar a competențelor specifice pentru fiecare categorie de funcții publice în parte, prin raportare la elementele identificate în formularele de analiză a posturilor.

**Art. 3.** Se stabilește următorul calendar de lucru:

1. În data de 10 mai 2023 grupul de lucru se reunește în vederea identificării modalității optime de lucru și alegerea tipului de analiză dintre cele prevăzute la art. 27 alin. (1) lit. a) din Anexa nr. 8 la OUG nr. 57/2019.
2. Grupul de lucru distribuie, conducătorilor structurilor funcționale în cadrul cărora se regăsesc posturile analizate, formularele de analiză a posturilor, până la data de 15 mai 2023;
3. Formularele de analiză a posturilor completate se predau grupului de lucru până la data de 15 iunie 2023;
4. Grupul de lucru completează formularul descriptiv al competenței specifice, pe baza informațiilor cuprinse în formularele de analiză a posturilor în perioada 15 iunie – 15 iulie 2023;
5. Completarea raportului de analiză a posturilor în perioada 15 iulie - 1 august 2023;
6. Aprobarea de către conducătorul autorității sau instituției publice a competențelor generale și specifice pentru fiecare post aferent unei funcții publice și întocmirea solicitării de avizare de către ANFP a competențelor specifice identificate în perioada și 1-5 august 2023.

**Art. 4.** Cu punerea în aplicare şi ducerea la îndeplinire a prevederilor prezentei dispoziţii se încredinţează grupul de lucru numit la Art. 1.

**Art. 5.** Prezenta dispoziţie se comunică prin poșta electronică membrilor grupului de lucru prevăzuți la Art. 1, Direcţiei Generale Buget-Finanţe, Resurse Umane - Serviciul Resurse Umane, precum şi Prefectului Judeţului Cluj.

 **CONTRASEMNEAZĂ:**

 **P R E Ş E D I N T E, SECRETAR GENERAL AL JUDEŢULUI,**

 **Alin TIȘE**  **Simona GACI**